Alborajazz comença aquesta vesprada amb concerts en els tres nuclis d'Alboraia
16 de juny de 2022

L'Ajuntament d'Alboraia, des del Departament de Cultura, ha preparat un festival de música jazz, que va a tenir lloc els dies 16, 17, 18 i 19 de juny de 2022.

La majoria de concerts són gratuïts, i la programació completa es pot consultar en la web oficial del festival: www.alborajazz.com.

Artistes del món jazzístic de diferents estils i modalitats seran els protagonistes d'aquest programa. El públic ja ha pogut gaudir de Kontxi Lorente i Latino Blanco, i en els pròxims dies podran assistir a les actuacions de Jesús Nuñez amb Jeff Jerolamon i Cesar Cortés, a la del saxofonista cubà Alexey Leon; a la de Pau Viguer al costat de Xuso Barberá i Felipe Cucciardi, el grup format per Eva Slongo, Rodrigue Vera, Carlos Rubio i Fabián Barraza; Carlos Gonzálbez amb Voro García, i a la de la banda Mississipi Dixieland jazz.

El festival es desenvoluparà en els tres nuclis urbans d'Alboraia: En la plaça de la Senyoria i la plaça Major de Port Saplaya, en la plaça del General Basset en La Patacona, i en el Teatre l'Agrícola del nucli històric d'Alboraia, amb la finalitat de facilitar l'accés a tots els veïns d'Alboraia, i perquè els visitants gaudisquen també dels diferents escenaris.

Els concerts són gratuïts i de lliure accés, excepte els que es realitzen en el Teatre l'Agrícola que caldrà accedir amb una entrada de 5€ i que es podrà adquirir prèviament a través de la web oficial.

La presentació del festival a la fi de juny va ser tot un èxit d'assistència

El festival es va presentar el divendres 20 a la terrassa de la Casa de la Cultura d'Alboraia amb l'actuació de Kontxi Lorente & Latino Blanco, i va ser un èxit absolut d'assistència.

El festival dona inici oficialment hui, dijous 16 de juny, en el Teatre l'Agrícola d'Alboraia, amb el concert de Jesús Núñez Trío a les 20:00h. La resta de programació està disponible en la web www.alborajazz.com.

Una programació cultural molt variada i per a tots els públics, que portarà als tres nuclis d'Alboraia propostes musicals molt interessants, amb concerts que trobaran un marc incomparable per a gaudir del jazz.